钦定古今图书集成/明伦汇编/氏族典/第536卷 > 《泸溪县志》 > 石勒
## 钦定古今图书集成/明伦汇编/氏族典/第536卷 > 《泸溪县志》 > 石勒

按《晋书石勒载记》，“勒字世龙，初名㔨，上党武乡羯人
也。祖耶奕于，父周曷朱，并为部落小率。勒壮健有胆
力，雄武好骑射，部人信爱之。大安中，并中饥乱，勒亡
散，东瀛公腾执诸部卖充军实，勒在其中，卖与荏平
人师懽为奴。懽奇其貌，免之，遂为群盗，掠缯宝以赂
汲桑，桑命勒以石为姓，勒为名。桑自号大将军，署为
‘忠明亭侯’。”攻邺，以为前锋都督，为苟晞所败，奔刘元
海，元海以为辅汉将军、平晋王。及元海僭号，授镇东
大将军，封汲郡公。元海死，刘聪授勒征东大将军、冀
州牧，进封上党郡公。刘聪死，其子粲袭伪位，其大将
军靳准杀粲于平阳，勒率骑讨准。刘曜僭号，署勒大
司马、大将军，加九锡，进爵赵公。勒攻准，杀之，曜署太
宰。将佐劝勒称尊号。太兴二年，勒伪称赵王，改称元
年，始建社稷，立宗庙，朝会以天子礼乐飨其群下。攻
刘曜，兵戈日交，于是尽有司、兖之地，徐豫、滨淮诸郡
皆降之。咸和三年，改元曰太和。刘曜围洛阳，勒亲救
之，大战于西阳门，曜军大溃，执曜。秦、陇悉平，乃僭号
赵天王，行皇帝事。尊“其祖耶？”曰宣王。父周曰元王。立
其妻刘氏为王后，世子弘为太子，承金为水德，旗帜
尚元牲，牡尚白子，社丑腊。群臣固请即尊号，勒乃僭
即皇帝位，改元曰建平。追尊高祖曰顺皇，曾祖曰威
皇，祖曰宣皇，父曰世宗元皇帝，妣曰元昭皇太后。立
其妻刘氏为皇后。以咸和七年死，时年六十，在位十
五年，夜瘗山谷，莫知其所虚。葬高平陵。伪谥“明皇帝”，
庙号高祖。